en en en es en en en en en en en en en en en az en en en en en fr en en en en en en en ml en ml en en ml en ml en ml en ml en en en en en en en en en en ml nl ml nl ml fr ml en ml nl ml nl ml nl ml en ml en ml nl ml en ml en ml fr ml en ml nl ml en ml en ml en ml en ml en ml nl ml en ml nl ml en ml en ml nl ml fr ml nl ml nl ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
ജീവിതയാഥാര്‍ഥ്യങ്ങളെ പച്ചയായി ചിത്രീകരിക്കുന്ന കവിതകള്‍ എഴുതി ശ്രദ്ധേയനായ മലയാള സാഹിത്യകാരനായിരുന്നു വൈലോപ്പിള്ളി ശ്രീധരമേനോന്‍. കാച്ചിക്കുറുക്കിയ കവിതകള്‍ എന്നാണ് വൈലോപ്പിള്ളിക്കവിതകള്‍ക്കുള്ള വിശേഷണം. അനാവശ്യമായി ഒരൊറ്റ വാക്കു പോലും ഉപയോഗിക്കാതിരിക്കുക എന്ന രീതി പിന്തുടരുന്ന രീതിയായിരുന്നു വൈലോപ്പിള്ളിയുടേത്. മലയാളിയുടെ ഏറ്റവും സൂക്ഷ്മമായ രഹസ്യങ്ങളില്‍ രൂപകങ്ങളുടെ വിരലുകള്‍കൊണ്ട് സ്പര്‍ശിച്ച കവിയാണ് വൈലോപ്പിള്ളി. എല്ലാ മരുഭൂമികളെയും നാമകരണം ചെയ്തു മുന്നേറുന്ന അജ്ഞാതനായ പ്രവാചകനെപ്പോലെ മലയാളിയുടെ വയലുകള്‍ക്കും തൊടികള്‍ക്കും സഹ്യപര്‍വ്വതത്തിനും കയ്പവല്ലരിയ്ക്കും മണത്തിനും മഴകള്‍ക്കുമെല്ലാം കവിതയിലൂടെ അനശ്വരതയുടെ നാമം നല്‍കിയ വൈലോപ്പിള്ളി, കേരളത്തിന്റെ പുല്‍നാമ്പിനെ നെഞ്ചിലമര്‍ത്തിക്കൊണ്ട് എല്ലാ സമുദ്രങ്ങള്‍ക്കും മുകളില്‍ വളര്‍ന്നു നില്‍ക്കുന്നു.മാമ്പൂവിന്റെ മണവും കൊണ്ടെത്തുന്ന വൃശ്ചികക്കാറ്റ് മലയാളിയുടെ ഓര്‍മ്മകളിലേക്ക് സങ്കടത്തിന്റെ ഒരശ്രുധാരയും കൊണ്ടുവന്ന കവി നമ്മെ വിട്ടുപോയിട്ട് ഇന്ന് 29 വര്‍ഷം തികയുകയാണ്.
കാല്പനികമായ താരള്യമല്ല പുതിയ ജീവിതത്തിന്റെ സംഘര്‍ഷങ്ങളും യാഥാര്‍ഥ്യത്തിന്റെ കയ്പുമാണ് അദ്ദേഹത്തിന്റെ കവിതകളിലൂടെ മലയാളി വായനക്കാര്‍ പരിചയപ്പെട്ടത്. നെഞ്ചു കീറി ഞാന്‍ നേരിനെക്കാട്ടാം എന്നെഴുതാന്‍ ധൈര്യം കാണിച്ച ഒരു കവി മാത്രമേ നമുക്കുള്ളൂ, അത് മഹാകവി വൈലോപ്പിള്ളി ശ്രീധരമേനോന്‍ ആണ്.1911 മെയ് 11ന് എറണാകുളം ജില്ലയിലെ തൃപ്പൂണിത്തറയില്‍ ചേരാനെല്ലൂര്‍ കൊച്ചുകുട്ടന്‍ കര്‍ത്താവിന്റെയും, നാണിക്കുട്ടിയമ്മയുടേയും മകനായി വൈലോപ്പിള്ളി കളപ്പുരയ്ക്കല്‍ തറവാട്ടിണ് കവിയുടെ ജനനം. കലൂര്‍ സ്‌കൂളിലും, സെയ്ന്റ് ആല്‍ബര്‍ട്‌സ് സ്‌കൂളിലും, മഹാരാജാസ് കോളേജിലുമായി വിദ്യാഭ്യാസം. സസ്യശാസ്ത്രത്തില്‍ ബിരുദമെടുത്തതിനുശേഷം 1931ല്‍ അധ്യാപനവൃത്തിയില്‍ പ്രവേശിച്ചു. ഗവ. ഹൈസ്‌ക്കൂളുകളില്‍ ശാസ്ത്രാധ്യാപകനായിരുന്ന അദ്ദേഹം 1966ല്‍ ഹൈസ്‌കൂള്‍ പ്രധാനാധ്യാപകനായാണ് വിരമിച്ചത്. നല്ലങ്കരയില്‍ തറ്റാട്ട് വീട്ടില്‍ ഭാനുമതി അമ്മയാണ് ഭാര്യ, രണ്ട് ആണ്‍മക്കള്‍, ശ്രീകുമാറും വിജയകുമാറും.1931 മുതല്‍ പത്തു വര്‍ഷത്തോളം സമസ്ത കേരള സാഹിത്യ പരിഷത്തിന്റെ പ്രവര്‍ത്തകനായിരുന്നു. പുരോഗമന കലാസാഹിത്യ സംഘത്തിന്റെ ആദ്യത്തെ സംസ്ഥാനാധ്യക്ഷനായിരുന്ന വൈലോപ്പിള്ളി 196871 കാലയളവില്‍ കേരള സാഹിത്യ അക്കാദമി അംഗവുമായിരുന്നു.
1947ല്‍ ആദ്യ കവിതാ സമാഹാരമായ 'കന്നിക്കൊയ്ത്ത്' പ്രസിദ്ധീകരിച്ചു. 'ശ്രീ' എന്ന തൂലികാനാമത്തിലാണ് അദ്ദേഹം കവിതകള്‍ എഴുതിത്തുടങ്ങിയത്. ഈ കവിതകള്‍ പലതും കേരളത്തില്‍ ഒരു ഭാവുകപരിവര്‍ത്തനം സൃഷ്ടിച്ചു. ചങ്ങമ്പുഴയും, ഇടപ്പള്ളി രാഘവന്‍പിള്ളയും കാല്പനികതയിലൂടെ മലയാളി മനസ്സില്‍ ഇടം പിടിച്ച കാലഘട്ടത്തില്‍ ഇതില്‍ നിന്നും വിത്യസ്തമായി യാഥാര്‍ഥ്യത്തിന്റെ പാത കവിതയില്‍ വെട്ടിത്തെളിച്ച് അതിലേ സഞ്ചരിച്ച വ്യക്തിയായിരുന്നു വൈലോപ്പിള്ളി.
കേരളത്തില്‍ ജന്മിത്തത്തിന്റെ അവസാന പിടിമുറുക്കല്‍, സാമൂഹികവും സാമുദായികവുമായ ഒരു മൂല്യങ്ങളുടെ പരിണാമഘട്ടം, ദേശീയ സ്വാതന്ത്ര്യപ്രസ്ഥാനങ്ങള്‍ തികഞ്ഞലക്ഷ്യത്തോടെ മുന്നോട്ട് കുതിക്കുന്നു. രണ്ട് ലോകമഹായുദ്ധങ്ങള്‍ കണ്ട ഭൂമി, അതിന്റെ ഫലമായുണ്ടായ പട്ടിണിയും ദാരിദ്ര്യവും, എന്നിങ്ങനെ തികച്ചും അശാന്തമായ ഒരു കാലഘട്ടത്തിലാണ് കവി തന്റെ യൗവനം ചിലവഴിച്ചത്. കാലവും ലോകവും മാറുന്നു എന്നതാണ് വൈലോപ്പിള്ളി കവിതകളുടെ ആധാരശില. അതുകൊണ്ടു തന്നെ അദ്ദേഹം കവിതകളില്‍ ജീവിത യാഥാര്‍ത്ഥ്യങ്ങളെ പച്ചയായി ചിത്രീകരിച്ചു. തികച്ചും വിത്യസ്തമായ ഒരു ജീവിത ബോധം ആണ് കവിയുടെ കവിതകളില്‍ വായിച്ചെടുക്കാവുന്നത്.
ശ്രീരേഖ, കുടിയൊഴിയല്‍, ഓണപ്പാട്ടുകാര്‍, വിത്തും കൈക്കോട്ടും, കടല്‍ക്കാക്കകള്‍, കയ്പ്പവല്ലരി, വിട, മകരക്കൊയ്ത്ത്, പച്ചക്കുതിര, കുന്നിമണികള്‍, മിന്നാമിന്നി, കുരുവികള്‍, വൈലോപ്പിള്ളിക്കവിതകള്‍, മുകുളമാല, കൃഷ്ണമൃഗങ്ങള്‍ തുടങ്ങിയവയാണ് അദ്ദേഹത്തിന്റെ തൂലികയില്‍ നിന്നുതിര്‍ന്നു വീണ മറ്റു കൃതികള്‍.കേന്ദ്ര സാഹിത്യ അക്കാദമി പുരസ്‌കാരം, കേരള സാഹിത്യ അക്കാദമി പുരസ്‌കാരം, ആശാന്‍ പ്രൈസ്, വയലാര്‍ പുരസ്‌കാരം, സാഹിത്യനിപുണന്‍ ബഹുമതി, മദ്രാസ് ഗവണ്മെന്റ് അവാര്‍ഡ്, സോവിയറ്റ് ലാന്‍ഡ് നെഹ്‌റു പുരസ്‌കാരം, എംപി പോള്‍ പുരസ്‌കാരം, കല്യാണീ കൃഷ്ണമേനോന്‍ പുരസ്‌കാരം എന്നീ ബഹുമതികള്‍ അദ്ദേഹത്തിലെ പ്രതിഭയ്ക്കു ലഭിച്ച അംഗീകാരങ്ങള്‍. ഒടുവില്‍ എഴുതുവാന്‍ ഇനിയും ഒരുപാടു ബാക്കിയാക്കി 1985 ഡിസംബര്‍ 22ന് അദ്ദേഹം ഈ ലോകത്തോട് വിട പറഞ്ഞു. കാച്ചിക്കുറുക്കിയ കവിതകളുടെ കര്‍ത്താവിന്റെ ഓര്‍മയ്ക്കായി വൈലോപ്പിള്ളി സ്മാരക സമിതി വൈലോപ്പിള്ളി സാഹിത്യ പുരസ്‌കാരവും ഏര്‍പ്പെടുത്തിയിട്ടുണ്ട്. 10,001 രൂപയും പ്രശസ്തിഫലകവുമടങ്ങിയതാണ് അവാര്‍ഡ്.
comments powered by Disqus. comments powered by Disqus
സി രാധാകൃഷ്ണന്‍; മാനവികതയുടെ സ്പന്ദനം കേള്‍പ്പിച്ച എഴുത്തുകാരന്‍
വീണ ലോകം കീഴടക്കി; പഴഞ്ചന്‍ ടയറുകളിലൂടെ
സുധാകര്‍ റെഡ്ഡി; വീര തെലങ്കാനയുടെ പുത്രന്‍
അമര്‍ചിത്രകഥയുടെ സ്രഷ്ടാവ് അനന്ത് പൈ ഓര്‍മയായിട്ട് നാലു വര്‍ഷം
വിടിയെന്ന ഈ നവോത്ഥാന നായകന്‍ ഓര്‍മയായിട്ട് 32 വര്‍ഷം
ആം ആദ്മി കെജരിവാള്‍ ആരാണ്?
സൂര്യകിരീടം വീണുടഞ്ഞിട്ട് ഇന്ന് അഞ്ച് വര്‍ഷം
ഇന്ന് ബാബ ആംതേയുടെ ചരമവാര്‍ഷികദിനം
ഡോ. സക്കീര്‍ ഹുസൈന്റെ ജന്മ വാര്‍ഷിക ദിനം ഇന്ന്
നടന വൈഭവത്തിന്റെ ഓര്‍മകളില്‍ ഏഴു വര്‍ഷം
വിടവാങ്ങിയത് എല്ലാത്തിനും സാക്ഷിയായ 'കോമണ്‍മാന്‍'
എം.ടി. ക്ക് ലിംകാ ബുക്കിന്റെ ആദരം
ഇന്ത്യന്‍ ഓഫ് ദി ഇയര്‍; പി.വിജയന്‍ ഐപിഎസ് മുന്നേറുന്നു
നിത്യഹരിത നായകന്റെ ഓര്‍മകളില്‍ 26 വര്‍ഷം
ആരാണ് മൈത്രിപാല സിരിസേന ?
ശാസ്ത്ര പിതാവിന്റെ ഓര്‍മകളില്‍ 373 വര്‍ഷം
ദാരിദ്രത്തില്‍ നിന്ന് ഐപിഎസ്: ഇപ്പോള്‍ പേഴ്‌സണ്‍ ഓഫ് ദ ഇയര്‍ അവാര്‍ഡിലേക്ക്
സകലകലാ വല്ലഭന്‍; കലാകാരനായ ശാസ്ത്രജ്ഞന്‍
മലയാളത്തിന്റെ പ്രിയ കഥാകാരന്‍ മലയാറ്റൂര്‍ ഓര്‍മ്മയായിട്ട് 17 വര്‍ഷം
മറക്കാനാകാത്ത മുഹമ്മദ് റഫി ശബ്ദത്തിന് 90 വയസ്
വൈലോപ്പിള്ളിയുടെ ഓര്‍മ്മകള്‍ക്ക് 29 വയസ്
ഗണ്‍ ലോബിക്ക് തിരിച്ചടി നല്‍കിയ വിവേക് മൂര്‍ത്തി
കെ പി അപ്പന്‍ ഓര്‍മയായിട്ട് ഇന്ന് 6 വര്‍ഷം
തോപ്പില്‍ ഭാസി എന്ന ആചാര്യന്‍
ദേവ് ആനന്ദ് അരങ്ങൊഴിഞ്ഞിട്ട് ഇന്ന് രണ്ടു വര്‍ഷം
ഇന്ദിര ഗോസ്വാമി ഓര്‍മ്മയായിട്ട് 3 വര്‍ഷം
സച്ചിന്‍ ക്രീസിനോട് വിട ചൊല്ലിയിട്ട് ഇന്ന് ഒരു വര്‍ഷം
കെ.ആര്‍. നാരായണന്‍ പുരസ്‌കാരം ജസ്റ്റിസ് കൃഷ്ണയ്യര്‍ക്ക്
രൂപം ഷാരൂഖിനെ പോലെ; പ്രശാന്തിന് ഒരു മാസം ലഭിക്കുന്നത്് ഏഴര ലക്ഷം
All rights Reserved 2017 © Kerala Malar